D'esta mesma dómina (1511-1553) ye l'hespañol Migel Servet, outru pioneru nu campu l'Anatomía. Prauticandu la diseición xuntu a Hans Gunther oservóu, y publicóu na sua oubra Christianismi restitutio, que'l sangre s'osixenaba nos pulmones (y nun nu corazón cumu creyía Galenu) y que n'esti guéganu se producía una circulación pulmonar (circulación menor) tras la cual la sangre amiyaba al ventrículu esquierdu. Esti escubrimientu, asicasí, pur embargu, yá lu fixera Ibn Nafis, médicu árabigu del sieglu XIII, mas las suas oservaciones nun fonun cuñecidas n'ucidente.